b'\n_START_ARTICLE_\nGorz\xc3\xb3w Wielkopolski\n_START_SECTION_\nEtimologija\n_START_PARAGRAPH_\nPoljsko ime mesta Gorz\xc3\xb3w se (zapisano kot Gorzew) na poljskih zemljevidih in zgodovinskih knjigah pojavlja \xc5\xbee v 18. stoletju in morda celo prej. _NEWLINE_Pojavlja se v delu Samuela Orgelbranda Anti\xc4\x8dna Poljska glede na svojo zgodovino, geografijo in statistiko, izdanem leta 1848 v Var\xc5\xa1avi. Deset let prej, leta 1838, se zapis Gorzew pojavi v knjigi, izdani v Parizu s podobnim (sicer nekoliko \xc5\xa1ir\xc5\xa1im) naslovom, ki opisuje celotno Poljsko. _NEWLINE_Dana\xc5\xa1nji zapis Gorz\xc3\xb3w se na uradnem zemljevidu prvi\xc4\x8d pojavi leta 1900, in sicer na zemljevidu\xc2\xa0\xc2\xbbKr\xc3\xb3lestwo Polskie\xc2\xab, natisnjenem v Lwowu leta 1900 z nem\xc5\xa1kim zapisom Landsberg an der Warthe v oklepaju ob poljskem zapisu. Glede na pravila stare polj\xc5\xa1\xc4\x8dine lahko Gorz\xc3\xb3w interpretiramo kot izpeljanko iz besed gorzenie oz. pogorzelcy (\xc2\xbbpo\xc5\xbear\xc2\xab) ali celo gorzelnia oz. gorza\xc5\x82ka (\xc2\xbbpivovarna\xc2\xab)._NEWLINE_Nem\xc5\xa1ko ime Landsberg an der Warthe izvira iz nem\xc5\xa1ke besede land (\xc2\xbbde\xc5\xbeela) in berg (\xc2\xbbgora\xc2\xab) skupaj z Warthe - nem\xc5\xa1kim nazivom za reko Warta._NEWLINE_V polj\xc5\xa1\xc4\x8dini se je s\xc4\x8dasoma obdr\xc5\xbeal naziv Gorz\xc3\xb3w, potem, ko se je po 2. sv. v. za\xc4\x8del uporabljati tudi naziv Kobylag\xc3\xb3ra (\xc2\xbbKobilja gora\xc2\xab), ki se je do danes ohranil kot ime ene izmed mestnih ulic. Beseda Wielkopolski (del Velikopoljskega vojvodstva) je bila dodana kasneje (mesto je bilo del omenjenega vojvodstva med letoma 1946 in 1950), a je pri tem treba vedeti, da sam Gorz\xc3\xb3w ni del zgodovinske pokrajine Velike Poljske.'